Magyar ÁFA kulcsok változásai

Az általános forgalmi adó mértékének változásai, zárójelben a főszabálytól eltérő termékcsoportok, termékek megnevezései:

1988. január 1. - 25% normál esetben, kedvezményes termékcsoportokra 15%.

1993. január 1. - 25% normál esetben, kedvezményes termékcsoportokra 6%.

1993. augusztus 1. - 25% normál esetben, kedvezményes termékcsoportokra 10%.

1995. január 1. - 25% normál esetben, kedvezményes termékcsoportokra 12%.

2004. január 1. - 25% normál esetben, kedvezményes termékcsoportokra 15%, 5%.

2005. október 1. - 25% normál esetben, kedvezményes termékcsoportokra 20% (üzemanyagok), 15% és 5%.

2006. január 1. - 25% normál esetben, kedvezményes termékcsoportoknál 15% és 5%.

2006. szeptember 1. - 20% normál esetben, kedvezményes termékcsoportokra 5%.

2009. július 1. - 25% normál esetben (húsok, zöldségek, gyümölcsök), kedvezményes termékcsoportokra 18% (tej és tejtermékek, kenyér, kifli, zsemle, gabonapehely, távhő szolgáltatás) és 5%

2012. január 1. - 27% normál esetben, kedvezményes termékcsoportokra 18% és 5%

2016. január 1. - 27% normál esetben, kedvezményes termékcsoportokra 5% (sertéshús)

2017. január 1. - Az éttermi szolgáltatások áfatartalma 27%-ról 18%-ra változott helyben történő fogyasztás esetén. (Házhoz szállításnál továbbra is 27% maradt az adókulcs mértéke.) 5% lett a friss tej, a tojás és a baromfihús általános forgalmi adója. Az internetszolgáltatás Áfája 27 százalékról 18 százalékra változott.

2018. - Az éttermi szolgáltatások ÁFA-tartalma 5%-ra változik. Az internetszolgáltatás Áfája 18 százalékról 5 százalékra változott. 27 százalékról 5 százalékra csökkent a halételek, halhús árának ÁFA tartalma.

2019. január elsejétől az UHT és az ESL tejtermékek ÁFA kulcsa 5 százalékra csökken.